
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση προθεσμίας ισχύος διατάξεων για πρόσληψη προσωπικού 

παροδικών αναγκών. 1 

Τρόπος κατανομής στους Ο.Τ.Α. του εσόδου που προέρχεται από τα 

τέλη κυκλοφορίας αυτοκινήτων οικον. έτους 1988 . 2 

Επιστροφή φόρων, για αποθέματα εμπορεύσιμων αγαθών άρθρου 
56 Ν, 1642/86 . 3 


Συγκρότηση της Επιτροπής του -άρθρου 17 του Ν. 5940/1933 4 

Παροχή της εγγύησης του Δημοσίου προς την Τράπεζα Πίστεως 
Κατ/μα Κυψέλης, για τη χορήγηση δανείου ποσού δρχ. 900 
εκατ. στην ΕΑΒ για κάλυψη υποχρεώσεών της από τοκοχρεωλύ- 

σιά δανείων εξωτερικού . 5 

Παροχή της εγγύησης του Δημοσίου προς την Ιονική Τράπεζα της 


Ελλάδος για τη χορήγηση δανείου της ποσού δρχ. 2.000 εκατ. 
στο Ναυτικό Απομαχική Ταμείο (ΝΑΤ) για συμψηφιστική εξό¬ 
φληση χρεωλυσϊων του, προς την ανωτέρω Τράπεζα. 6 

Αντικατάσταση μελών του κατά το άρθρο 99 του Συντάγματος και 
του Νόμου 693/1977 Δικαστηρίου Αγωγών Κακοδικίας ... 7 
Ανασυγκρότηση Διοικητικού Συμβουλίου ΔΕΘ Α.Ε. 8 


Τρόπος και διαδικασία θεωρητικής (γραπτής) και Πρακτικής εξέτα¬ 
σης των υποψηφίων οδηγών αυτοκινήτων και μοτοσικλετών, 
των οδηγών που επιθυμούν επέκταση της άδειάς τους σε ανώ¬ 
τερη κατηγορία, καθώς και των επανεξεταζομένων, για οποιο- 


δήποτε λόγο, οδηγών. 9 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Αντικατάσταση του άρθρου 472 της 72/77 Α.Δ.10 · 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΠΙΑ/Φ.42/13/3802 (1) 


Παράταση προθεσμίας ισχύος διατάξεων για πρόσληψη προσωπικού 
παροδικών αναγκών. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 13 παρ. 2 τουΝ. 1735/1987 «Προσλή¬ 
ψεις στο δημόσιο τομέα κ.λπ.». 

2. Τις άμεσες υπηρεσιακές ανάγκες για πρόσληψη προσωπικού πα¬ 
ροδικών αναγκών, αποφασίζουμε: 

Η εξάμηνη προθεσμία που προβλέπεται στο άρθρο 13 παρ. 2 του Ν. 
1735/1987 για την παύση ισχύος διατάξεων που προβλέπουν πρόσ- 
ληψη προσωπικού στο δημόσιο τομέα για κάλυψη παροδικής φύσης 


εποχιακών ή άλλων περιοδικών ή πρόσκαιρων αναγκών, παρατείνεται 
για τέσσερις (4) ακόμη μήνες από τη λήξη της. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Απριλίου 1988 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
-♦- 

Αριθ. 24526 (2) 

Τρόπος κατανομής στους Ο.Τ.Α. του εσόδου που προέρχεται από τα 
τέλη κυκλοφορίας αυτοκινήτων οικον. έτους 1988. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 6 του άρθρου 17 του Ν. 1326/83 
«Περί τροποποίησης και συμπλήρωσης φορολογικών διατάξεων», όπως 
αυτές αντικαταστάθηκαν με τις όμοιες του άρθρου 25 του Ν. 1591/86 
«Ρυθμίσεις στην άμεση και έμμεση φορολογία κ.λπ.». 

2. Τη 41/15.4.88 απόφαση της Κεντρικής Ένωσης Δήμων και 
Κοινοτήτων της Ελλάδος, σχετικά με τον τρόπο κατανομής του εσόδου 
που προέρχεται από τα τέλη κυκλοφορίας αυτοκινήτων οικον. έτους 
1988. 

3. Την κοινή απόφασή μας 38788/2.8.83 «περί σύστασης λογαρια¬ 
σμού, τρόπου απόδοσης και κατανομής στους Ο.Τ.Α. του εσόδου που 
προέρχεται από τα τέλη κυκλοφορίας αυτοκινήτων». 

4. Το 89092/95658/2741, 2903/12.9.84 έγγραφο του Υπουρ¬ 
γείου Οικονομικών (Γ.Λ.Κ.) σχετικά με τον τρόπο κατανομής στους 
Ο.Τ.Α. των εσόδων που προέρχονται από ΦΑΠ και τέλη κυκλοφορίας 
αυτοκινήτων. 

5. Την κοινή απόφαση του Πρωθυπουργού και του Υπουργού Οικο¬ 
νομικών 2389/13.2.87 «Ανάθεση αρμοδιοτήτων στον Υφυπουργό Οι¬ 
κονομικών», αποφασίζουμε: 

Εγκρίνουμε η κατανομή στους Ο.Τ.Α. του εσόδου που προέρχεται 
από τέλη κυκλοφορίας οικον. έτους 1988, να γίνει με βάση τον πραγμα¬ 
τικό πληθυσμό που εμφανίζεται στους δημοσιευόμενους πίνακες των 
αποτελεσμάτων της τελευταίας γενικής απογραφής του πληθυσμού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Απριλίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΟΝ ΟΙΚΟΝΟΜΙΚΟΝ 

Α. ΤΣΟΧΑΤΖΟΠΟΥΛΟΣ ΣΠ. ΚΑΛΟΥΔΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 11.8023/4684 . ' . (3) 

Επιστροφή φόρων, για αποθέματα εμπορεύσιμων αγαθών άρθρου 56 Ν. 
... 1642/86. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

I 1. Τις πιο κάτω διατάξεις του Ν. 1642/86 (ΦΕΚ 125. Α) όπως 
! ισχύουν: . . 

α. Των παραγράφων 1 έως 7 και 9 του άρθρου 56. 

β. Της παραγράφου 3 του άρθρου 58. 

I 2. Τις αποφάσεις μας Π.2388/1347/23.12.1986 & Π.2186/ 
1335/31.3.87, αποφασίζουμε: 

1. Το ποσό των φόρων που προκύπτει από την αποφορολόγηση των 
αποθεμάτων των εμπορεύσιμων αγαθών που κατείχαν την 1.1.87 οι 
υποκείμενοι στο φόρο, επιστρέφεται σ’ αυτούς, εφόσον δεν παρέχεται δυ¬ 
νατότητα συμψηφισμού του, βάσει των παραγράφων 5 και 6 του άρθρου 
56 ν. 1642/86, στις εξής περιπτώσεις: 

α. Αν ενεργούν απαλλασσόμενες πράξεις για τις οποίες παρέχεται δι¬ 
καίωμα έκπτωσης του φόρου των εισροών τους κατά το χρονικό διά¬ 
στημα που ορίζεται για το συμψηφισμό των φόρων αυτών και 

β. Αν διέκοψαν οριστικά την άσκηση της δραστηριότητας, 
ι 2. Τα ποσά των φόρων αποφορολόγησης επιστρέφονται: 

α. Στην περίπτωση α’ της πιο πάνω παραγράφου 1, εφάπαξ, εφόσον 
είναι μέχρι 20.000 δρχ. και κατά φορολογική περίοδο όταν αυτά είναι 
μεγαλύτερα του ποσού των δρχ. 20.000. 

β. Επί διακοπής της δραστηριότητας, η επιστροφή γίνεται εφάπαξ 
για ολόκληρο το ποσό των υπολειπόμενων δόσεων που δεν συμψηφίστη¬ 
καν. Δε θεωρείται διακοπή της δραστηριότητας για την εφαρμογή της 
παρούσας η μεταβίβαση ολόκληρης της επιχείρησης από οποιαδήποτε 
επαχθή ή χαριστική αιτία, συγχώνευση, μετατροπή, απορρόφηση ή ει- 
! σφορά της σε υφιστάμενο ή ιδρυόμενο νομικό πρόσωπο, εφόσον ο καθο- 
! λικός διάδοχος συνεχίζει τις εργασίες του αρχικού υποκειμένου, οπότε 
και αποκτά το δικαίωμα έκπτωσης των μη συμψηφισθέντων φόρων 
; σύμφωνα με την αριθ. Ε. 7520/2783/1392/87 ΠΟΑ. 225 διαταγή 
| μας- 

Επί διακοπής της δραστηριότητας από υποκείμενο φυσικό πρόσωπο 
και έναρξης ατομικώς οποιασδήποτε νέας δραστηριότητας μέσα σε (8) 
ί οκτώ μήνες από της ημερομηνίας διακοπής της προηγούμενης και εφό- 
| σον η έναρξη της νέας πραγματοποιείται στο χρονικό διάστημα που προ- 
βλέπεται από το άρθρο 56 (παρ. 5 και 6) του ν. 1642/86 για το συμ¬ 
ψηφισμό των φόρων αποθεμάτων, επιβάλλεται η υποχρέωση σ’ αυτό να 
επιστρέψει στο δημόσιο με έκτακτη προσωρινή δήλωση τα ποσά των φό¬ 
ρων αποθεμάτων που εισέπραξε από την ημερομηνία έναρξης της νέας 
δραστηριότητας μέχρι το τέλος του πιο πάνω χρονικού διαστήματος 
(άρθ. 56). 

- Αν τα μέλη, προσωπικής Εταιρείας, Ε.Π.Ε, κοινοπραξίας και κοι¬ 
νωνίας που διαλύθηκαν, συστήσουν νέα προσωπική Εταιρεία, Ε.Π.Ε., 
κοινοπραξία ή κοινωνία στις ίδιες ως άνω προθεσμίες από τη διάλυση, 
έχουν επίσης υποχρέωση επιστροφής των φόρων αποθεμάτων. Η επι¬ 
στροφή γίνεται με έκτακτη προσωρινή δήλωση από το νέο νομικό πρό¬ 
σωπο, την κοινοπραξία ή την κοινωνία. 

- Τα επιστρεφόμενα- στο δημόσιο κατά τα ανωτέρω ποσά φόρων 
αποθεμάτων, συμψηφίζονται στ’ όνομα του φυσικού ή νομικού προσώ¬ 
που, της κοινοπραξίας ή κοινωνίας, σύμφωνα με τις διατάξεις των πα- 
ραγρ. 5 και 6 του ν. 1642/86 και τής Π. 2388/1347/86 απόφασής 
μας. 

- Αν η έναρξη της νέας δραστηριότητας από τα ανωτέρω πρόσωπα 
πραγματοποιηθεί (4) μήνες πριν λήξουν οι προθεσμίες συμψηφισμού 
των φόρων που προβλέπονται από τις παραγράφους 5 και 6 του άρθρου 
56 δεν εφαρμόζεται η υποχρέωση επιστροφής στο δημόσιο του πιο πάνω 
φόρου. 

3. Η επιστροφή του φόρου αποθεμάτων δεν υπόκέιται στους περιορι¬ 
σμούς των παραγρ. 3 και 1 των απόφάσεών μας Π. 3082/2516/87 
και Π. 5514/3610/87, αντίστοιχα. - 

4. Η επιστροφή του φόρου αποθεμάτων ενεργείται α. στην περίπτωση 
του εδαφίου α' της παραγράφου 1 της παρούσας απόφασης με τη διαδι¬ 
κασία των απόφάσεών μας Π. 3082/87 και Π. 5514/87 και β. στην 


περίπτωση του εδαφίου β' της ίδιας παραγράφου με την παρακάτω δια¬ 
δικασία: 

1. Ο υποκείμενος στο φόρο υποβάλλει: 

- αίτηση επιστροφής, εφόσον αντίστοιχο αίτημα δεν έχει συμπεριλη- 
φθεϊ στη δήλωση αποθεμάτων ή δεν έχει συνυποβληθεί με άλλο αίτημα 
επιστροφής. Η αίτηση υποβάλλεται στον αρμόδιο για την επιβολή του 
Φ.Π.Α. οίκον, έφορο και περιλαμβάνει όλα τα στοιχεία του υποκειμένου 
(Α.Φ.Μ., επώνυμο ή επωνυμία, ποσό φόρου κ.τ.λ.), 

- το θεωρημένο αντίγραφο της δήλωσης αποθεμάτων του άρθ. 56, 
εφόσον το πρωτότυπο δεν έχει επιστραφεί στην αρμόδια εφορία από το 
ΜΗ.Κ.Υ.Ο. και 

- τα αντίγραφα των περιοδικών εκκαθαρίσεων και των αντίστοιχων 
προσωρινών δηλώσεων, που έχουν υποβληθεί μέχρι την ημερομηνία 
της αίτησης επιστροφής, εφόσον δεν έχουν υποβληθεί από άλλη αιτία. 

2. Ο οικον. έφορος υποχρεούται: 

- Να ενεργήσει προσωρινό έλεγχο, εξετάζοντας αν συντρέχουν οι 
προϋποθέσεις επιστροφής ή όχι του φόρου και να συντάξει συνοπτική έκ¬ 
θεση από την οποία να προκύπτει η ικανοποίηση ή μη, ολικά ή μερικά 
του αιτήματος και το ποσό του προς επιστροφή φόρου. 

- Να πιστοποιήσει την οριστική διακοπή της δραστηριότητας, ελέγ¬ 
χοντας συνάμα την εκπλήρωση ή όχι των υποχρεώσεων του υποκειμέ¬ 
νου που απορρέουν από τις διατάξεις του άρθρου 7 και των λοιπών άρ¬ 
θρων του ν. 1642/86. 

- Να εκδώσει απόφαση περί της ικανοποίησης ή μη ολικά ή μερικά 
του αιτήματος, το βραδύτερο εντός σαράντα (40) ημερών από την υπο¬ 
βολή της αίτησης επιστροφής και να συντάξει το ειδικό «ΤΕΤΡΑΠΛΟ- 
ΤΤΠΟ ΑΤΟΜΙΚΟ ΦΥΛΛΟ ΕΚΠΤΩΣΗΣ ΦΠΑ» (ΤΑΦΕ) που αναφέ- 
ρεται στην απόφασή μας Π. 1489/1465/1987. Το ΤΑΦΕ, που θα φέ¬ 
ρει την ένδειξη «επιστροφή ΦΠΑ άρθ. 56 του ν. 1642/86» διαβιβάζε¬ 
ται στο αρμόδιο δημόσιο ταμείο για το ποσό του φόρου που κρίθηκέ για 
επιστροφή. Στην απόφαση αυτή πρέπει να γίνεται ρητή μνεία ότι η επι¬ 
στροφή του φόρου τελεί υπό την επιφύλαξη του οριστικού ελέγχου. 

- Σε περίπτωση μη ικανοποίησης ολικά ή μερικά του αιτήματος επι¬ 
στροφής, να κοινοποιήσει στον υποκείμενο την απόφασή του και αντί¬ 
γραφο της έκθεσης ελέγχου. 

- Να καταχωρεί τις αποφάσεις επιστροφής στο ειδικό βιβλίο «ΑΠΟ¬ 
ΦΑΣΕΩΝ ΕΠΙΣΤΡΟΦΗ ΦΠΑ». 

- Να θέτει και διατηρεί στον ατομικό φάκελο του υποκειμένου την 
απόφαση και τη σχετική έκθεση ελέγχου, το ειδικό ΤΑΦΕ, μετά την επι¬ 
στροφή του από το Δημ. Ταμείο και τα δικαιολογητικά της παραγ. 4 
της κοινοποιούμενης απόφασης, προκειμένου να ληφθούν υπόψη κατά 
τη διενέργεια του οριστικού τακτικού ελέγχου. 

3. Το αρμόδιο για την επιστροφή δημόσιο ταμείο υποχρεούται: 

- Εφόσον εκκρεμούν για εξόφληση από τον υποκείμενο ληξιπρόθε¬ 
σμες οφειλές προς το Δημόσιο, μέχρι το χρόνο της επιστροφής, να ενερ¬ 
γήσει συμψηφισμό των οφειλών αυτών και να επιστρέψει στον υποκεί¬ 
μενο την τυχόν εναπομένουσα διαφορά, βάσει του ειδικού ΤΑΦΕ που 
του έχει διαβιβάσει ο οικον. έφορος. 

- Να εμφανίσει το ποσό της επιστροφής σε ιδιαίτερη στήλη στη μη¬ 
νιαία συγκεντρωτική κατάσταση επιστροφής, στο τέλος κάθε μήνα. 

- Να διαβιβάζει στο ΜΗ.Κ.Υ.Ο., κάθε μήνα και μέχρι τις 10 του 
επόμενου μή*Κ, αντίγραφα των ΤΑΦΕ που έχει εκτελέσει μέσα στο 
μήνα αναφέροντας συγχρόνως το συνολικό αριθμό των ΤΑΦΕ και το συ¬ 
νολικό ποσό αυτών. 

Η απόφαση αυτή, που ισχύει από 1.1.1987, να δημοσιευθεί στην 
Εφημερίδα της Κυβερνήσεως και να κυρωθεί με Νόμο. 

Αθήνα, 10 Δεκεμβρίου 1987 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
- φ - 

Αριθ. 39623/685 (4) 

Συγκρότηση της Επιτροπής του άρθρου 17 του Ν. 5940/1933. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Το άρθρο 17 του Ν. 5940/1933. 

β. Τα άρθρα 63 και 224 του Π.Δ. 636/1977. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ. Τα άρθρα 4, 10, 13 και 19 του Ν. 1232/1982. 
δ. Την υπ’ αριθμ. 0208/181/26 Απριλίου 1982 κοινή απόφαση 
των Υπουργών Προεδρίας Κυβερνήσεως και Οικονομικών. 

ε. Το άρθρο 18 του Ν. 1505/84 «περί Αναδιάρθρωσης Μισθολογίου 
του προσωπικού της Δημοσίας Διοίκησης», και 

στ. Την υπ’ αριθμ. 50052/2447/30 Ιουνίου 1978 κοινή Απόφαση 
των Υπουργών Συντονισμού, Προεδρίας Κυβερνήσεως και Οικονομι¬ 
κών, αποφασίζουμε: 

Συγκροτούμε την Επιτροπή του άρθρου 17 του Ν. 5940/33, για την 
άσκηση του έργου της που προβλέπεται από το άρθρο 224 του Π.Δ. 
636/1977, όπως ορίζεται κατωτέρω: 

Τακτικά Μέλη: 

1. Παναγ. Γιαννακούρος του Ευστρ., Σύμβουλος Νομ. Υπηρεσιών 
Διοίκησης ως Πρόεδρος. 

2. Ο Προϊστάμενος της Δ21 - Εισπρ. Δημ. Εσόδων του Γ.Λ. Κρά¬ 
τους, ως Μέλος. 

3. Δημήτριος Παπαγεωργίου του Γεωργίου, Δ/ντής Δημ. Ταμείου 
ως Μέλος. 

Αναπληρωματικά Μέλη αντιστοίχους 

1. Λεωνίδας Παπίδας του Παν., Προϊσταμ. των Νομ. Υπηρ. Δ/σης. 

2. Ευθύμιος Γκουρμπής του Θωμά, Ταμιακός Δ/ντής. 

3. Ιωάννης Στουπάς του Κων., Δ/ντής Δημ. Ταμείου. 

Εισηγητές της Επιτροπής ορίζονται οι Προϊστάμενοι των Τμημάτων 

Β' και Γ' της Δ21 του Γεν. Λογ/ρίου του Κράτους, και αναπληρωτής 
των, ο Προϊστάμενος του Α' Τμήματος της ίδιας Δ/νσης. 

’ Γραμματέας της επιτροπής ορίζεται ο Θεόδωρος Ρόδάς του Θωμά 
του Γ.Λ. Κράτους, οιναπληρωτής δε αυτού ο Γρηγόριος Μπάτσιος του 
Μιχαήλ. 

Η παρούσα που θα δημοσιευθεί στην Εφημερίδα της Κυβερνήσεως 
ισχύει από 1 Μάη 1988 έως 30 Απρίλη 1990, δηλαδή για δύο χρόνια 
σύμφωνα με την παρ. 1 του άρθρου 63 του Π.Δ. 636/1977.. 

Αθήνα, 29 Απριλίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. 32496/1105 (5) 

Παροχή της εγγύησης του Δημοσίου προς την Τράπεζα Πϊστεως Κατ- 
/μα Κυψέλης, για τη χορήγηση δανείου ποσού δρχ. 900 εκατ. στην 
ΕΑΒ για κάλυψη υποχρεώσεών της από τοκοχρεωλύσια δανείων 
εξωτερικού. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και το άρθρο 8 
του Ν. 1266/82. 

2. Την αριθ. 1251/1.3.88 πράξη του Διοικητή της Τράπεζας της 
Ελλάδος με την οποία εγκρίθηκε η δανειοδότηση της Ελληνικής Αερο¬ 
πορικής Βιομηχανίας (ΕΑΒ) Α.Ε. από το Ταχυδρομικό Ταμιευτήριο ή 
τις Εμπορικές Τράπεζες μέχρι συνολικού ποσού δρχ. έξι δισεκατομμυ¬ 
ρίων, τριακοσίων εβδομήντα εκατομμυρίων (6.370.000.000) για κά¬ 
λυψη υποχρεώσεών της από τοκοχρεωλύσια δανείων εξωτερικού. 

3. Το έγγραφο της Τράπεζας Πϊστεως αριθμ. 2671/13.11.87 στο 
οποίο αναφέρονται οι όροι και οι προϋποθέσεις με τις οποίες θα χορηγη¬ 
θεί δάνειο, συνολικού ποσού δρχ. 3.000.000.000. 

4. Το απόσπασμα πρακτικού της αριθ. 570 συνεδρίασης της 23ης/ 
2/1988 του Διοικητικού Συμβουλίου της ΕΑΒ με την οποία εγκρίθηκε 
η δανειοδότησή της για ποσό δρχ.· 900.000.000 σύμφωνα με τους 
όρους που αναφέρονται στο ανωτέρω έγγραφο της Τράπεζας Πϊστεως. 

5. Το έγγραφο του Υπουργείου Εθν. Άμυνας αριθμ. 800/17/ 
15581/Σ124/6.4.1988, αναφορικά με την εν λόγω δανειοδότηση. 

6. Το έγγραφο της ΕΑΒ αριθμ. 8200/146/9.3.88 σχετικά με την 
κάλυψη του δανείου ποσού δρχ. 900 εκατ. με την εγγύηση του Ελληνι¬ 
κού Δημοσίου. 

7. Την 2389/13.2.87 κοινή απόφαση του Πρωθυπουργού και 
Υπουργού Οικονομικών περί «ανάθεσης αρμοδιοτήτων» στον Υφυ¬ 
πουργό Οικονομικών Σπ. Καλούδη, αποφασίζουμε: 

Παρέχουμε την εγγύηση του Δημοσίου στην Τράπεζα Πϊστεως, 


Κατ/μα Κυψέλης, για τη δανειοδότηση της Ελληνικής Αεροπορικής 
Βιομηχανίας (ΕΑΒ) με τη μορφή πίστωσης με ανοικτό (αλληλόχρεο) 
λογ/σμό μέχρι του ποσού των δρχ. ■ εννιακοσίων εκατομμυρίων 
(900.000.000) για την πληρωμή υποχρεώσεων της εταιρείας από το¬ 
κοχρεωλύσια δανείων .εξωτερικού που λήγουν μέχρι 31.12.1988. 

Το Δημόσιο παραιτείται από την εφαρμογή και τις ενστάσεις των άρ¬ 
θρων 855 και 867 και διατηρεί τα δικαιώματα και τις ενστάσεις που 
απορρέουν από τα άρθρα 853, 858, 862 και 863 του ΑΚ. 

Η χορήγηση και η εξυπηρέτηση του δανείου θα γίνει με τους όρους 
που αναφέρονται στην αριθμ. 1251/1.3.88 πράξη του Διοικητή της 
Τράπεζας της Ελλάδος και στο αριθμ. 2671/13.11.87 έγγραφο της 
Τράπεζας Πϊστεως. 

Με την απόφαση αυτή αναλαμβάνουμε την υποχρέωση, να καταβά¬ 
λουμε στην Τράπεζα Πϊστεως, Κατ/μα Κυψέλης, κάθε χρεωστικό κα¬ 
τάλοιπο πλέον τόκων 21% (μη καλυπτομένης της προμήθειας υπέρ της 
Τράπεζας) που θα προκόψει βάσει του τηρούμενου λογ/σμού και μέσα 
σε δύο (2) μήνες από την ημερομηνία του κλεισίματος της σύμβασης 
(δώδεκα (12) μήνες από τη χορήγηση), μετά την προηγούμενη βεβαί¬ 
ωση των πο,σών αυτών, στο οικείο Δημ. Ταμείο στο λογ/σμό Νο 555 
σύμφωνα με τις διατάξεις του Π.·Δ/τος 839/78 (ΦΕΚ 195/1978 
τ.Α') και τις οδηγίες των εγκυκλίων μας 98348/2945/8.8.79 και 
6465/124/16.1.1980. 

Η Τράπεζα Πϊστεως παρακαλείται να μας ενημερώνει για την πορεία 
της εξυπηρέτησης του δανείου και να μας στείλει (αντίγραφο της σχετι¬ 
κής σύμβασης. 

Η ΕΑΒ παρακαλείται να φροντίσει για την εμπρόθεσμη εξόφληση του 
εν λόγω δανείου. , . 

Καθορίζουμε προμήθεια υπέρ του Δημοσίου 0,50% για την παρεχό- 
μενη εγγύησή του, την οποία θα εισπράττει η Τράπεζα Πϊστεως, Κατ- 
/μα Κυψέλης και θα την αποδίδει στο Δημόσιο ή θα τη βεβαιώνει στο 
αρμόδιο Δημόσιο. Ταμείο σύμφωνα με τα έγγραφά μας αριθ. 98346/ 
2944/8.8.79, „ 98348/2945/8.8.79 ,. και 

121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. ' 

Αθήνα, 25 Απριλίου 1988 

Ο ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 

' '- 4 - 7 . - 

Αριθ. 37684/1258 (6) 

Παροχή της εγγύησης του Δημοσίου προς την Ιονική Τράπεζα της Ελ¬ 
λάδος για τη χορήγηση δανείου της ποσού δρχ. 2.000 εκατ. στο 

Ναυτικό Απομαχικό Ταμείο (ΝΑΤ) για συμψηφιστική εξόφληση χρε- 

ωλυαίων του, προς την ανωτέρω Τράπεζα. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: , 

Ι.,Τις διατάξεις των Α.Ν. 747/1945 και 9/1967 και του Ν. 
1266/82 αρθρ. 8. 

2. α) Την πράξη του Διοικητή της Τ.Ε. αριθμ. 1228/26.1.88 με την 
οποία εγκρίνεται η δανειοδότηση του Ναυτικού Απομαχικού Ταμείου 
μέχρι συνολικού ποσού δρχ. (ΝΑΤ) 13.000 εκατ. για κάλυψη ταμιακών 
αναγκών του κατά το Α' τρίμηνο του 1988, από το προϊόν της οποίας 
ποσό δρχ. 3.500 εκατ. θα διατεθεί απευθείας για την εξόφληση υποχρε¬ 
ώσεων του ΝΑΤ από τοκοχρεωλύσια δανείων εσωτερικού. 

β) Την Πράξη του Διοικητή της Τ.Ε. αριθμ. 1257/16.3.88 με την 
οποία εγκρίνεται η δανειοδότηση του ΝΑΤ μέχρι συνολικού ποσού δρχ. 
11,850.000.000 για την κάλυψη άμεσων ταμιακών αναγκών του 
κατά το 2μηνο Απριλίου - ΜαΤου 1988, από το προϊόν της οποίας ποσό 
δρχ. 5.100 εκατ. θα διατεθεί απευθείας για την εξόφληση υποχρεώ¬ 
σεων του ΝΑΤ από τοκοχρεωλύσια δανείων εσωτερικού. 

3. Το έγγραφο της Ιονικής Τράπεζας της Ελλάδος από 25.4.88, με 
το οποίο εγκρίνεται η δανειοδότηση του ΝΑΤ με ποσό δρχ. 2.000 εκατ., 
για συμψηφιστική εξόφληση χρεωλυσίου, και καθορίστηκαν οι όροι χο- 
ρήγησης και εξυπηρέτησής της.: . 

4. Το απόσπασμα πρακτικών της 15ης Συνεδρίασης του Διοικ. Συμ¬ 
βουλίου του ΝΑΤ κατά την οποία εγκρίθηκε η ανωτέρω δανειοδότηση 

και έγιναν αποδεκτοί οι όροι χορήγησης και εξυπηρέτησής της. 

5. Το έγγραφο του Υπουργείου Εμπορ. Ναυτιλίας αριθμ. 30044/ 
3488/1987· με-το οποίο εγκρίνεται η κάλυψη των ελλειμμάτων του 
1988 ΝΑΤ και ΚΑΑΝ· ύψους 63.000 εκατ. και 11.600 εκατ. αντί¬ 
στοιχα με δανειοδότηση από οποιοδήποτε πιστωτικό φορέα. 

6. Το έγγραφο του ΝΑΤ αριθμ. 31614/2044/25.4.88 με το οποίο 
ζητείται η εγγύηση του Ελληνικού Δημοσίου για την ανωτέρω δανειο ¬ 
δότηση. 

7. Την 2389/13.2.87 απόφαση των Πρωθυπουργού και Υπουργού 
Οικονομικών για ανάθεση αρμοδιοτήτων στον Υφυπουργό Οικονομι¬ 
κών Σπ. Καλούδη, αποφασίζουμε: 

Παρέχουμε την εγγύηση του Ελληνικού Δημοσίου στην Ιονική Τρά¬ 
πεζα της Ελλάδος για τη δανειοδότηση του Ναυτικού Απομαχικού Τα¬ 
μείου (ΝΑΤ) με ποσό δρχ. δύο δισεκατομμυρίων (2.000.000.000) για 
τη συμψηφιστική εξόφληση των υποχρεώσεών του προς την ανωτέρω 
Τράπεζα από χρεωλύσιο λήξεως 5.5.1988. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853, 858, 862 και 863 του ΑΚ. 


Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στις Πράξεις του Διοικητή της Τράπεζας 
της Ελλάδος αριθμ. 1228/26.1.88 και 1257/16.3.88 και το έγ¬ 
γραφο της Ιονικής Τράπεζας της· Ελλάδος από 25.4.1988. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιάμεσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάότοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείο 
στο λογ/σμό Νο 555 σύμφωνα με τη διάταξη του Π. Δ/τος αριθ. 
839/78 (ΦΕΚ 195/75 τ.Α') και τις οδηγίες των εγκυκλίων μας αριθ. 
98348/2945/8:8.79 και 6465/124/16.1.80. 

Η Ιονική Τράπεζα της Ελλάδος παρακαλείται να μας ενημερώσει για 
την πορεία της εξυπηρέτησης του δάνειου. 

Το ΝΑΤ παρακαλείται να φροντίσει για την εμπρόθεσμη εξόφληση 
του εν λογω δανείου. 

Η απόφαση αυτή να δημοσιέυθεί στην Εφημερίδά τής Κυβερνή- 
σεως. 

Αθήνα, 27 Απριλίου 1988 

: Ό ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 


♦ 


Αριθ. 44053 .'·.... (7) 

Αντικατάσταση μελών του κατά το άρθρο 99 του Συντάγματος και του 
Νόμου 693/1977 Δικαστηρίου Αγωγών Κακοδικίας. 


Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 


Έχοντας υπόψη: 

1. Τις διατάξεις του άρθρου 2 παράγραφος 3 του Νόμου 693/ 
15.9.1977 (ΦΕΚ 262 τεύχος Α') και 

2. Το 14/1988 πρακτικό της Ολομέλειας του Συμβουλίου της Επι¬ 
κράτειας «περί κλήρωσης και αντικατάστασης μελών του Ειδικού Δικα¬ 
στηρίου Αγωγών Κακοδικίας», αποφασίζουμε: 

Ορίζουμε τους: α) Πρόδρομο Δαγτόγλου, καθηγητή της Νομικής 
Σχολής του· Πανεπιστημίου Αθηνών και β) Αχιλλέα Αποστόλου, δικη¬ 
γόρο, ως πρώτο τακτικό και δεύτερο αναπληρωματικό μέλος αντί¬ 
στοιχα του κατά το άρθρο 99 του Συντάγματος και το Νόμο 693/ 
1977, Ειδικού Δικαστηρίου Αγωγών Κακοδικίας, οι οποίοι αντικαθι¬ 
στούν, ·ο μεν πρώτος τον ευρισκόμενο σε εκπαιδευτική άδεια Καθηγητή 
του Πανεπιστημίου Αθηνών Αλέξανδρο Καρακατσάνη, ο δε δεύτερος, το 
μη αποδεχθέντα το διορισμό του ως αναπληρωματικού μέλους του 
Ανωτάτου Πειθαρχικού Συμβουλίου των Δικηγόρων, Χριστόφορο Αρ- 
γυρόπουλο και για το χρονικό διάστημα μέχρι λήξεως τού έτους 1988. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Απριλίου 1988 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΓ 

-♦-— 

Αριθ. Ε7-515 (8) 

Ανασυγκρότηση Διοικητικού Συμβουλίου Διεθνούς Έκθεσης Θεσσαλο¬ 
νίκης Α.Ε. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Ν. 735/77 «Περί Ιδρύσεως Ανωνύμου Εταιρείας υπό την 
επωνυμία «ΔΙΕΘΝΗΣ ΕΚΘΕΣΗ ΘΕΣΣΑΛΟΝΙΚΗΣ Α.Ε.» και άλλων 
τινων διατάξεων. 

3. Το Π.Δ. 437/85 «Καθορισμός και κατανομή αρμοδιοτήτων των 
Υπουργείων». 

4. Το Π.Δ. 607/76 «Περί Οργανισμού του Υπουργείου Εμπορίου». 

5. Τη με αριθ. 1652/82 κοινή απόφαση του Υπουργού Εμπορίου 
και Υφυπουργού Προεδρίας της Κυβέρνησης «Περί ανασυνθέσεως του 
Διοικ. Συμβουλίου της ΔΕΘ». 

6. Τη με αριθ. Δ.Κ. 27434/20.11.1984 απόφαση του Υφυπουργού 
Εθνικής Οικονομίας «Περί ανασυγκροτήσεως του Διοικ. Συμβουλίου 
της ΔΕΘ». 

7. Τη με αριθ. Ε7/415/30.9.1985 απόφαση του Υφυπουργού 
Εμπορίου «Περί Ορισμού Προέδρου Διοικ. Συμβουλίου και δύο μελών 
του Διοικ. Συμβουλίου στη ΔΕΘ». 

8. Τη με αριθ. Ε7/755/12.5.86 κοινή απόφαση των Υπουργού 
Εμπορίου και Υφυπουργού Προεδρίας της Κυβέρνησης «Περί τροποποι- 
ήσεως ανασυνθέσεως του Διοικ. Συμβουλίου της ΔΕΘ». 

9. Τη με αριθ. 1738/25.9.86 απόφαση του Υπουργού Εμπορίου 
«Περί τροποποιήσεως ανασυγκροτήσεως του Διοικ. Συμβουλίου της 
ΔΕΘ». 

10. Τις αποφάσεις του Υπουργού Εμπορίου με αριθ. Ε7/534/85, 
Ε7/2387/23.12.86, Ε7/2469/23.12.86, Ε7/610/24.3.87, Ε7/ 
1232/15.6.87 και Ε7/1962/31.8.87 «Περί αντικαταστάσεως με¬ 
λών του Διοικ. Συμβουλίου της ΔΕΘ». 

11. Τη με αριθ. Ε7/1139/87 απόφαση του Υπουργού Εμπορίου. 

12. Τα με αριθ. 5297/1.3.88, 5653/8.3.1988 έγγραφα της ΔΕΘ 
«Περί ανασυγκροτήσεως τοι^ Διοικ: Συμβουλίου της ΔΕΘ». 

13. Το με αριθ. ΕΜ/2944/19.2.1988 έγγραφο της Δ/νσης Εμπο¬ 
ρίου της Νομαρχίας Θεσσαλονίκης, αποφασίζουμε: 

Ανασυγκροτούμε το Διοικ. Συμβούλιο της Διεθνούς Έκθεσης Θεσ/ 
νίκης και ορίζουμε τα μέλη του ως κατωτέρω: 

1. Βασίλης Δολμάς του Μιχαήλ, επιχειρηματίας Εξαγωγέας, ως 
Πρόεδρος. 

2. Χρύσα Προύσαλη του Θεοδώρου, Πτυχ. Αγγλικής Φιλολο- 
γίας. 

3. Βασίλης Δημαρέλος του Γεωργίου, Πρόεδρος της Διοικούσας Επι¬ 
τροπής Παραρτήματος ΕΛΚΕΠΑ Θεσ/νίκης. · 

4. Σωτήριος Κούβελας του Δημητρϊου, Δήμαρχος Θεσσαλονίκης. 

Σε περίπτωση κωλύματος ή απουσίας του Δημάρχου Θεσ/νίκης, ορί¬ 
ζουμε αναπληρωτή του, το Γεώργιο Κατσώχη Δημοτικό Σύμβουλο. 

5. Χαράλαμπος Νάσλας του Νικολάου, Πρόεδρος του Δικηγορικού 
Συλλόγου θεσ/νίκης. 

6. Ηρακλής Παπαδόπουλος του Θεοδώρου, εκπρόσωπος Συνδέσμου 
Εξαγωγέων Βόρειας Ελλάδας. 

7. Ιωάννης Μητάτος του Αθανασίου, εκπρόσωπος του Εμπορικού 
και Βιομηχανικού Επιμελητηρίου θεσ/νίκης, από τον Εμπορικό 
Κλάδο. 

8. Απόστολος Μπουσγολίτης του Χρήστου, εκπρόσωπος του Εμπορι¬ 

κού και Βιομηχανικού Επιμελητηρίου θεσ/νίκης, από το Βιομηχανικό 
Κλάδο. '-· · · - 

9. Αλέξανδρος Κωνσταντόπουλος του Παναγιώτη, εκπρόσωπος του 
Τεχνικού Επιμελητηρίου τής Ελλάδος, από το Παράρτημα Θεσ/νίκης. 

10. Αντώνης Ευλογημένος του Βασιλείου, εκπρόσωπος του Βιοτε¬ 
χνικού Επιμελητηρίου Θεσ/νίκης. 

11. Αριστείδης Ποζρικίδης του Σάββα, εκπρόσωπος του Επαγγελ¬ 
ματικού Επιμελητηρίου Θεσ/νίκης. 

12. Κώστας Μαρκούλης του .Γεωργίου, εκπρόσωπος Πανελλήνιας 
Συνομοσπονδίας Ενώσεως Γεωργικών Συνεταιρισμών (ΠΑΣΕΓΕΣ). 

13. Ρέμης Χατζησάββας του Ιακώβου, εκπρόσωπος του Συνδέσμου 
Εμπορικών Αντιπροσώπων Βόρειας Ελλάδος. 

14. Χρηστός Χαραλαμπίδης του Αναστασίου, εκπρόσωπος Υπουρ¬ 
γείου Οικονομικών, Επιθεωρητής Οικονομικών Εφοριών Θεσ/νίκης. 

15. Αρετή Παπαδοπούλου, εκπρόσωπος του Υπουργείου Εμπορίου, 
υπάλληλος Δ/νσης Εμπορίου Νομαρχίας θεσ/νίκης. 

Με την παρούσα απόφασή μας καταργούνται οι αποφάσεις του 

Υπουργείου Εμπορίου με αριθ. Ε7/415/30.9.85, Ε7/534/85, Ε7/ 
1738/ 25.9.1986, Ε7/2387/ 23.12.1986, Ε7/2469/ 

23.12.1986, Ε7/610/ 24.3.1987, Ε7/1232/ 15.6.1987, Ε7/ 
1139/ 2.6.1987, Ε7/1962/ 31.8.1987 ως και η με αριθμ. Δ.Κ. 
27434/20.11.1984 απόφαση του Υφυπουργού Εθνικής Οικονο¬ 
μίας. 

Η θητεία των μελών του ανωτέρω Διοικητικού Συμβουλίου λήγει τήν 
31 Οκτωβρίου 1990. 

Η απόφαση αυτή που ισχύει από της υπογραφής της να δημοσιευθεί 
στην Εφημερίδα της Κυβέρνησης τεύχος Β' σύμφωνα με το άρθρο 1 του 
Ν. 301/76 «Περί δημοσιεύσεων διοικητικών πράξεων» και με μέριμνα 
της ΔΕΘ στο δελτίο Α.Ε. και Ε.Π.Ε. 

Αθήνα, 29 Απριλίου 1988 

Ο ΥΠΟΥΡΓΟΣ 

Ν. ΑΚΡΙΤΙΔΗΣ 
-«- 

Αριθ. 69401/601 (9) 

Τρόπος και διαδικασία θεωρητικής (γραπτής) και Πρακτικής εξέτασης 
των υποψηφίων οδηγών αυτοκινήτων.και μοτοσικλετών, των οδη¬ 
γών που επιθυμούν επέκταση της άδειάς τους σε ανώτερη κατηγο¬ 
ρία, καθώς και των επανεξεταζομένων, για οποιοδήποτε λόγο, οδη¬ 
γών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 9 του Π.Δ. 255/1984 (ΦΕΚ 100/Α/ 
1984) «προσαρμογή της νομοθεσίας προς τις διατάξεις των οδηγιών 
80/1263/ΕΟΚ της 4 Δεκεμβρίου 1980 του Συμβουλίου των Ευρω¬ 
παϊκών Κοινοτήτων», «περί καθιερώσεως κοινοτικής άδειας οδηγή- 
σεως» και 76/914/ΕΟΚ της 16 Δεκέμβρη 1976 του ίδιου Συμβου¬ 
λίου «περί της στοιχειώδους καταρτίσεως ορισμένων οδηγών οχημάτων 
οδικών μεταφορών», όπως τροποποιήθηκε με τις διατάξεις των Π.Δ. 
46/1985 (ΦΕΚ 16/Α/11.2.85) και 90/87 (ΦΕΚ 49/Α/ 
14.4.1987). 

2. Τις προτάσεις της Ομάδας Εργασίας για την οδική ασφάλεια 
(απόφασή μας 1220/5.3.87) που διατυπώθηκαν στο από 26.5.87 έγ¬ 
γραφό της, αποφασίζουμε: 

Καθορίζουμε τον τρόπο της θεωρητικής (γραπτής) και πρακτικής 
εξέτασης των υποψηφίων οδηγών αυτοκινήτων και μοτοσικλετών, των 
οδηγών που επιθυμούν μετατροπή της άδειάς τους σε επαγγελματική ή 
την επέκτασή της σε ανώτερη κατηγορία καθώς και των επανεξεταζο¬ 
μένων για οποιοδήποτε λόγο οδηγών, ως εξής: .. . 

Άρθρο 1 

Θεωρητική (γραπτή) εξέταση 

1. Οι ενδιαφερόμενοι για την απόκτηση άδειας, οδήγησης αυτοκινή¬ 
των και μοτοσικλετών υποβάλλονται σε θεωρητική (γραπτή) εξέταση 
για να διαπιστωθεί αν έχουν την απαιτούμενη γνώση και κατανόηση 
των θεμάτων, που απαριθμούνται στις παραγράφους 2 και 3 του παραρ¬ 
τήματος II του Π.Δ. 255/1984 (ΦΕΚ 100/Τεύχος Α/8.7.1984). 

2. Η διαπίστωση των παραπάνω γνώσεων γίνεται με τη συμπλή¬ 
ρωση εντύπου ερωτηματολογίου, που περιέχει 25 ερωτήσεις ΚΟΚ. 


Στους υποψήφιους για επαγγελματική άδεια οδήγησης, μέχρι πλήρους 
εφαρμογής των διατάξεων του άρθρου 4 τού Π'.Δ. 255/1984'που προ¬ 
βλέπουν τη θέσπιση του πιστοποιητικού επαγγελματικής ικανότητας, 
δίδεται προς συμπλήρωση; επιπλέον και άλλο έντυπο ερωτηματολόγιο, 
που περιέχει δώδεκα (12) ερωτήσεις σχετικές με τη μηχανολογική συ¬ 
γκρότηση και λειτουργία του αυτοκινήτου. 

3. Στη γραπτή εξέταση ο υποψήφιος θεωρείται ότι επέτυχε αν απα¬ 
ντήσει σωστά στις 24 ερωτήσεις, αν πρόκειται για ερωτηματολόγιό του 
ΚΟΚ και στις 11 ερωτήσεις, αν πρόκειται για ερωτηματολόγιο της Μη- 
χανολογίας. 

4. Η γραπτή εξέταση διεξάγεται σε ειδικό χώρο της Υπηρεσίας και 
διαρκεί 20' για συμπλήρωση του ερωτηματολογίου των 25 ερωτήσεων 
ΚΟΚ και 15’ για τη συμπλήρωση του ερωτηματολογίου των 12 ερωτή¬ 
σεων (μηχανολογίας). 

5. Η διανομή των ερωτηματολογίων (ΚΟΚ και μηχανολογίας) γίνε¬ 
ται ως εξής: 

Πριν από τις εξετάσεις ξεχωρίζονται τα ερωτηματολόγια, που πρό¬ 
κειται να διανεμηθούν ανάλογα με τον αριθμό των υποψηφίων, και μο- 
νογράφονται πριν από τη διανομή τους από τον προϊστάμενο ή τους ορι¬ 
σμένους υπεύθυνους εξεταστές - επιτηρητές. 

Στα προς διανομή ερωτηματολόγια υπάρχουν, σε ανάλογο αριθμό, 
όλα.τα φύλλα (από το 1 μέχρι και το 20 του ερωτηματολογίου του ΚΟΚ 
και από το 1 μέχρι και το 10 του ερωτηματολογίου της μηχανολογίας). 

Πριν από την διανομή των ερωτηματολογίων καλούνται δύο υποψή¬ 
φιοι, από τους οποίους ο ένας αλλάζει τη σειρά τους (ανακατώνει τα 
φύλλα) ο δε άλλος τα μοιράζει στους υποψηφίους, από το κάτω μέρος, 
με απόλυτη σειρά. 

Τα φύλλα ερωτηματολογίων που περισσεύουν μετά τη διανομή κατά- 
στρέφονται (σχίζονται) αμέσως παρουσία των υποψηφίων, μέ ευθύνη 
των επιτηρητών. ' ' 

Η αλλαγή της σειράς των φύλλων - ερωτηματολογίων (ανακάτωμα) 
γίνεται οπωσδήποτε, κατά τρόπο εμφανή ενώπιον των υποψηφίων, κα¬ 
θώς και η διόρθωση και ανακοίνωση των αποτελεσμάτων. 

, Οι υπάλληλοι στους οποίους ανατίθεται το έργο της επιτήρησης και 
διόρθωσης των φύλλων - ερωτηματολογίων εναλλάσσονται κάθε μέρα, 
εξαιρουμένων των Υπηρεσιών που δεν έχουν αυτή τη δυνατότητα, λόγω 
ελλείψεως προσωπικού. ’ 

6. Ο απορριπτόμενος στη γραπτή εξέταση έχει δικαίωμα επανεξέτα¬ 
σης μετά από τριάντα (30) ημέρες από την επομένη της απόρριψής του 
και μόνο στην κατηγορία των ερωτηματολογίων που απορρίφθηκε. 

7. Ο υποψήφιος, που καταλαμβάνεται ν’ αντιγράφει, με οποιοδήποτε 
τρόπο ή να συνεργάζεται με άλλο υποψήφιο θεωρείται ότι απέτυχε και 
έχει δικαίωμα επανεξέτασης μετά την παρέλευση έξι (6) μηνών. 

8. Υποψήφιος που επέτυχε στη θεωρητική εξέταση υπόκειται ά’ επα¬ 
νεξέταση αν από την ημερομηνία που εξετάστηκε κάι επέτυχε, παρήλθε 
διάστημα ενός (1) έτους, χωρίς στο μεταξύ να προσέλθει για πρακτική 
εξέταση. 

Άρθρο 2 

Απαλλαγή από τη θεωρητική εξέταση 

Απαλλάσσονται από την κατά το προηγούμενο άρθρο θεωρητική εξέ¬ 
ταση: 

α) Κάτοχοι ισχύουσας άδειας οδήγησης μοτοσικλέτας που επιθυμούν 
„ν’ αποκτήσουν άδεια, οδήγησης αυτοκινήτου και αντιστρόφους. 

- β) Κάτοχοι ισχύουσας ερασιτεχνικής άδειας οδήγησης αυτοκινήτου 
που επιθυμούν ν’ αποκτήσουν; επαγγελματική άδεια (απαλλάσσονται 
. από τη θεωρητική - γραπτή εξέταση στα σήματα του ΚΟΚ και υποβάλ¬ 
λονται μόνο σ’ εξέταση επί των θεμάτων της μηχανολογίας). 

γ) Κάτοχοί 1 ισχύουσας ξένης άδειας οδήγησής (οριστικής κάι όχι προ¬ 
σωρινής ή διεθνούς) και ” 

δ) Κάτοχοι άδειας οδήγησης, που έχει εκδοθεί από στρατιωτική υπη¬ 
ρεσία ή από υπηρεσία των σωμάτων ασφαλείας στο όνομα αξιωματι- 

κών, υπαξιωματικών και οπλιτών, μόνο κατά το διάστημα της θητείας 
ή υπηρεσίας τους.· ’ · ; ' 

Άρθρο 3 

Εξέταση (θεωρητική) αγραμμάτων, κωφαλάλων και ξένων 

1. Οι αγράμματοι, υποψήφιοι για την απόκτηση άδειας οδήγησης 
αυτοκινήτων οχημάτων και μοτοσικλετών, υποβάλλονται σε θεωρητική 
εξέταση ως εξής: 

α) Η εξέταση (θεωρητική) των αγραμμάτων υποψηφίων ενεργείται 
σε ορισμένες ημέρες κατά μήνα, ενώπιον δύο (2) υπαλλήλων της οικείας 
Υπηρεσίας Συγκοινωνιών, που ορίζονται κάθε φορά από τον οικείο Νο- 
μάρχη. 

β) Η διανομή των ερωτηματολογίων (ΚΟΚ και Μηχανολογίας) 
πραγματοποιείται όπως και για τους λοιπούς υποψήφιους (άρθρο 3 § 
5) · 

γ) Κατά την εξέταση, σε κάθε υποψήφιο επιδεικνύεται η εικόνα ή το 
σήμα του ερωτηματολογίου και διαβάζεται από τον υπάλληλο η ερώ¬ 
τηση με τρόπο ώστε ο υποψήφιος να την αντιληφθεί πλήρως. Οι απαντή¬ 
σεις, που δίδονται από τον υποψήφιο, σημειώνονται από τον εξεταστή 
στην αντίστοιχη θέση του ερωτηματολογίου. 

δ) Μετά την εξαγωγή του αποτελέσματος της εξέτασης υπογράφεται 
το φύλλο ερωτηματολόγιο και από τους δύο εξεταστές και παραδίδεται 
στην αρμόδια Υπηρεσία. 

2. Ως αγράμματοι θεωρούνται και οι υποψήφιοι εκείνοι, οι οποίοι κα¬ 
τέχουν ενδεικτικό πρώτης και δεύτερης τάξης σχολείου στοιχειώδους 
εκπαίδευσης (δημοτικού). Το γεγονός αυτό αποδεικνύεται με το αντί¬ 
στοιχο αποδεικτικό σπουδών ή από το σχετικό απολυτήριο στρατού ή 
από άλλο επίσημο έγγραφο δημόσιας αρχής. 

Στην περίπτωση που είναι αδύνατη η προσκόμιση ενός από τα παρα¬ 
πάνω στοιχεία θα δηλώνεται από τον αγράμματο υποψήφιο οδηγό με 
υπεύθυνη δήλωση του Ν.Δ. 105/69 ότι είναι αγράμματος ή ποιας τά¬ 
ξης (σχολείου δημοτικού) είναι απόφοιτος. 

3. Οι υποψήφιοι που είναι κωφάλαλοι και αγράμματοι εξετάζονται με 
την παραπάνω διαδικασία με την παρουσία διερμηνέων κωφαλά¬ 
λων. 

4. Οι κάτοχοι άδειας οδήγησης γεωργικού μηχανήματος επί της 
οποίας υπάρχει η ένδειξη «ΑΓΡΑΜΜΑΤΟΣ» όταν ζητούν άδεια οδήγη¬ 
σης αυτοκινήτου ή μοτοσικλέτας υποχρεούνται να εξετασθούν θεωρη¬ 
τικά σύμφωνα με την παραπάνω διαδικασία. 

5. Οι υποψήφιοι ξένοι υπήκοοι, που δεν γνωρίζουν την ελληνική 
γλώσσα, μέχρι της εκτυπώσεως ξενόγλωσσων ερωτηματολογίων, εξε¬ 
τάζονται επίσης με την παραπάνω διαδικασία με τη βοήθεια διερμηνέα. 

Άρθρο 4 

Πρακτική εξέταση 

1. Η πρακτική εξέταση, η οποία γίνεται πάντοτε μετά την επιτυχή 
θεωρητική εξέταση του προηγούμενου άρθρου, διακρίνεται στις εξής δύο 
φάσεις: 

Α: ΕΞΕΤΑΣΗ ΣΤΟΥΣ ΕΛΙΓΜΟΥΣ 

Β: ΕΞΕΤΑΣΗ ΣΤΗΝ ΠΟΡΕΙΑ 

2. Μέχρι να εξευρεθούν και διαμορφωθούν από τις Υπηρεσίες οι κα¬ 
τάλληλοι χώροι, στους οποίους θα πραγματοποιείται ξεχωριστά η εξέ¬ 
ταση της Α φάσης, σύμφωνα με όσα θα ορισθούν με απόφασή μας, η 
πρακτική εξέταση των υποψηφίων διενεργείται σε κατοικημένες περιο¬ 
χές και έξω από αυτές, σε δρόμους ταχείας κυκλοφορίας ή εθνικούς ή 
επαρχιακούς. Κατά την εξέταση ελέγχεται η ικανότητα του υποψηφίου 
να οδηγεί το όχημα, στο οποίο εξετάζεται, με άνεση και ασφάλεια. 

Για το αντικείμενο της πρακτικής εξέτασης, τη σειρά διεξαγωγής 
των επιμέρους δοκιμασιών και τη διάρκεια της εξέτασης, εφαρμογή 
έχουν τα σημεία 5, 6, 7 και 8 του παραρτήματος II του Π.Δ. 255/ 
1984 και η εκδοθησομένη λεπτομερειακή επί του θέματος εγκύκλιός 
μας. 

3. Οι απορριπτόμενοι κατά την πρακτική εξέταση έχουν δικαίωμα 
επανεξέτασης μετά την παρέλευση τριάντα (30) ημερών, τουλάχιστον, 
από την επομένη της απόρριψής τους. Αν όμως η απόρριψη γίνει για 
ορισμένα σφάλματα, που από τη φύση τους δικαιολογούν σύντομη επα¬ 


νεξέταση και τα οποία θα καθορισθούν με εγκύκλιο, δικαιούνται να ζη¬ 
τήσουν αμέσως μόλις τους ανακοινωθεί το αποτέλεσμα, επανεξέταση 
από δευτεροβάθμιο όργανο (επιθεωρητή). Η δευτεροβάθμια εξέταση 
ενεργείται την επομένη ημέρα εξέτασης υποψηφίων. 

Οι απορριπτόμενοι κατά τη δευτεροβάθμια εξέταση έχουν δικαίωμα 
νέας εξέτασης από πρωτοβάθμιο όργανο, μετά την παρέλευση τριών (3) 
μηνών από την ημέρα της απόρριψης. 

4. Οι μη εμφανιζόμενοι την προγραμματισμένη ημέρα και ώρα για 
την πρακτική εξέτασή τους, έχουν δικαίωμα προσδιορισμού νέας ημερο¬ 
μηνίας εξέτασης που θ’ απέχει 30 τουλάχιστον ημέρες από την ημερο¬ 
μηνία που δεν προσήλθαν στην πρωτοβάθμια εξέταση ή 3 μήνες από την 
ημέρα που δεν προσήλθαν στη δευτεροβάθμια εξέταση. 

5. Η πρακτική εξέταση των ενδιαφερομένων για επέκταση της 
αδείας τους στις κατηγορίες Γ\ Δ’ και Ε’ καθώς και των επανεξεταζο- 
μένων, για οποιοδήποτε λόγο, στα οχήματα των κατηγοριών αυτών, 
γίνεται σύμφωνα με τα οριζόμενα ανωτέρω. Οι τυχόν ιδιαιτερότητες 
που δικαιολογούνται κατά την πρακτική εξέταση σε οχήματα των κατη¬ 
γοριών αυτών λόγω όγκου, δυνατοτήτων κ.λπ. θα ρυθμισθούν με εγκύ¬ 
κλιό μας. 

6. Η πρακτική εξέταση των υποψηφίων μοτοσικλετιστών γίνεται σε 
οποιαδήποτε μοτοσικλέτα κυβισμού τουλάχιστον 120 κ.ε. που έχει 
άδεια, πινακίδα αριθμού κυκλοφορίας και ασφαλιστήριο. 

Η παράσταση του εκπαιδευτή κατά την εξέταση των μοτοσικλετι- 
στών, δεν είναι υποχρεωτική. Κατά την εξέταση αυτή, που γίνεται σε ει¬ 
δικό ελεύθερο χώρο ελέγχεται η ικανότητα του υποψηφίου να ισορροπεί 
με ευχέρεια και άνεση πάνω στο κινούμενο αργά (με ταχύτητα βηματι¬ 
σμού 6 χιλιομέτρων περίπου) όχημα επί ευθείας μήκους 20 μέτρων του¬ 
λάχιστον και πλάτους 30 εκατοστών. 

Επίσης ελέγχεται η ικανότητα επιταχύνσεως του δικύκλου με κανο¬ 
νική αλλαγή ταχυτήτων, σε ευθεία πορεία μέσα στον ειδικό χώρο στον 
ίδιο διάδρομο των εξετάσεων, καθώς επίσης και η αντίδραση του υπο¬ 
ψηφίου σε .απότομη στάση (διαδικασία φρεναρίσματος). 

Τέλος ελέγχεται η ικανότητα πραγματοποίησης ελιγμών (οκταριών) 
σε περιορισμένο χώρο. 

Οι ελιγμοί αυτοί (τρεις πλήρεις) πραγματοποιούνται ανάμεσα σε τρία, 
σημεία ίσης απόστασης μεταξύ τους (4,50 μέτρων) σε ευθεία μήκους 9 
μέτρων. 

Οι ελιγμοί (οκτάρια) πρέπει να είναι, κατά το δυνατόν, συμμετρικοί 
και να επιτυγχάνονται, σε πλάτος, όχι μεγαλύτερο των 2,25 μέτρων 
εκατέρωθεν των τριών σημείων (συνολικό πλάτος ελιγμού - οκταριού - 
4,50 μέτρα). 

Πριν από κάθε αλλαγή κατευθύνσεως καθώς και όταν πρόκειται να' 
σταματήσει, ο εξεταζόμενος δίνει ανάλογο σήμα με τους δείκτες κατεύ¬ 
θυνσης (φλας) και άν δεν λειτουργούν με το χέρι (δεξί ή αριστερό αναλό- 
Τωί)· 

Οι εξεταζόμενοι, κατά την εξέταση, πρέπει να έχουν τα μεσαία φώτα 
της μοτοσικλέτας αναμμένα και να φορούν κράνος δικυκλιστού εγκεκρι¬ 
μένου τύπου, ευθύνη του εξεταζόμενου. 

7. Η εξέταση αυτών που έχουν σοβαρή αναπηρία γίνεται απαραίτητα 
από υπάλληλο τεχνικό ειδικότητας μηχανολόγου κλάδου ΠΕ ή ΤΕ. 

Εφόσον κρίνονται ικανοί για την οδήγηση του οχήματος γράφεται 
από τον εξεταστή στο δελτίο εκπαιδεύσεως και εξετάσεως καθώς και 
στην άδεια από τη γραμματεία η ένδειξη «Η πάθηση δεν εμποδίζει την 

ασφαλή οδήγηση του.. (ή των).αριθμού κυκλοφορίας 

αυτοκινήτου, στο οποίο (ή στα οποία) εξετάσθηκε και το οποίο (ή τα 
οποία) έχει τις εξής διασκευές.». 

Αν η εξέταση γίνεται σε αυτόματο αυτοκίνητο θα αναγράφεται η έν¬ 
δειξη «Η πάθησή του δεν εμποδίζει την ασφαλή οδήγηση αυτόματου μό¬ 
νον αυτοκινήτου». 

8. Η εξέταση των κωφαλάλων διενεργείται σε όχημα, το οποίο πρέ¬ 
πει απαραίτητα να είναι εξοπλισμένο με καθρέπτες τοποθετημένους στο 
δεξιό και αριστερό μέρος του οχήματος, επιπλέον εκείνου (εσωτερικού 
καθρέπτη) που προορίζεται για την οπίσθια ορατότητα. 

Επίσης το όχημα που χρησιμοποιείται για την εξέταση κωφαλάλων 
πρέπει να φέρει οπωσδήποτε το διεθνές ειδικό σήμα Κωφών - Βαρυκόων 
(σχηματική παράσταση αυτιού). Το σήμα αυτό απαραιτήτους πρέπει να 
υπάρχει και σε κάθε όχημα, που οδηγείται από κωφάλαλο επικολλη- 

μένο στο πίσω και πάνω αριστερό μέρος του τζαμιού (παρ-πριζ). 

Άρθρο 5 

Ισχύς απόφασης, καταργούμενες διατάξεις 

1. Η απόφαση αυτή να δημοσιευθεί στην Εφημερίδα της Κυβερνή- 
σεως και θα αρχίσει να εφαρμόζεται από 13.6.1988. 

2. Από της ημεροχρονολογίας αυτής καταργούνται οι διατάξεις: α) 
της απόφασης 9800/1982 (ΦΕΚ 122/Β/1982) - πλην της διάταξης 
της παραγράφου 10 του Κεφ. Α που αναφέρεται στην απόκτηση άδειας 
οδήγησης αυτοκινήτων και μοτοσικλετών από τους κατόχους άδειας 
οδήγησης μοτοποδηλάτων ή γεωργικών μηχανημάτων, χωρίς θεωρη¬ 
τική γραπτή εξέταση στα σήματα του ΚΟΚ η οποία και θα εξακολουθή¬ 
σει να ισχύει και να εφαρμόζεται μέχρι 31.12.1988, β) της απόφασης 
21354/1984 (ΦΕΚ 490/Β/1984), γ) κάθε άλλης απόφασης ή εγκυ¬ 
κλίου που τυχόν ρυθμίζει με διαφορετικό τρόπο θέματα της παρούσης 
αποφάσεως. 

Αθήνα, 18 Απριλίου 1988 

Ο ΥΠΟΥΡΓΟΣ 

ΚΟΣΤΑΣ ΜΠΑΝΤΟΥΒΑΣ 

ΑΓ0ΡΑΝ0 ΜΙΚΕΣ ΔΙΑ ΤΑΞΕΙΣ 

Αριθ. Α3/680 (10) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 20 
Αντικατάσταση του άρθρου 472 της 72/77 Α.Δ. 

Ο ΥΠΟΥΡΓΟΣ ΕΜΠΟΡΙΟΥ 


6. Τις 46/87 και 14/88 ΑΔ «Περί παράδοσης υγρών καυσίμων από 
τις εταιρείες πετρ/ειδών προς πρατήρια λιανικής πώλησης». 

7. Τα από 3.4.87 και 15.3.1988 Υπομνήματα της ομοσπονδίας 
βενζινοπωλών Ελλάδος καθώς και το από 2.4.87 υπόμνημα του Συν¬ 
δέσμου Εταιρειών Πετρελαιοειδών, αποφασίζουμε: 

Άρθρο 1 

Το άρθρο 472 της 72/77 ΑΔ αντικαθίσταται ως εξής: 

Οι τιμές λιανικής πώλησης των αγορανομικά ελεγχομένων υγρών 
καυσίμων, για ολόκληρη τη χώρα καθορίζονται. 

1. Για τις βενζίνες (ΡΓβηιίιιιη, χωρίς μόλυβδο και ΒββυΙ&Γ) με υπο¬ 
λογισμό επί τους κόστους κτήσης ποσοστού μικτού κέρδους 5',75%, 
μείον 0,5% λόγω χρέωσης των καυσίμων προς τα πρατήρια πώλησης 
με αναγωγή του όγκου τους σε θερμοκρασία 15° 0 δηλ. ποσοστό μι¬ 
κτού κέρδους 5,25% πλέον ποσοστού 0,5% για κάλυψη ελλειμμάτων 
λόγω εξαέρωσης. 

2. Για το πετρέλαιο εσωτερικής καύσης (ϋΐβββΐ), με υπολογισμό πο¬ 
σοστού μικτού κέρδους 5,75% επί του κόστους κτήσης αυτού. . 

Στην περίπτωση που η προκύπτουσα τιμή λιανικής πώλησης των 
αγορανομικά ελεγχομένων υγρών καυσίμων με υπολογισμό των καθο¬ 
ρισμένων, ως ανωτέρω ποσοστών επί του κόστους κτήσης αυτών είναι 
μικρότερη της ανώτατης καθορισμένης τιμής λιανικής πώλησης τους, 
τότε θα ισχύσει η ανώτατη καθορισμένη τιμή λιανικής πώλησης. 

Άρθρο 2 ' 

Η με αριθμό 23/87 ΑΔ καταργείται. 


Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 607/76 «Περί Οργανισμού του Υπουργείου Εμπορίου», 

3. Το Ν.Δ, 136/46 «περί Αγορανομικού Κώδικα» όπως τροποποιή¬ 
θηκε και συμπληρώθηκε μεταγενέστερα. 

4. Το Ν. 1571/85 «Περί ρυθμίσεως θεμάτων πετρελαϊκής πολιτικής 
εμπορίας πετρ/ειδών και άλλες διατάξεις». 

5. Την 72/77 ΑΔ «Περί Κωδικοποιήσεως Αγορανομικών Διατά¬ 
ξεων», όπως τροποποιήθηκε και συμπληρώθηκε μεταγενέστερα, καθώς 
και την 23/87 όμοια. 


Άρθρο 3 ... 

Οι παραβάτες της παρούσας, που ισχύει σε ολόκληρη τη χώρα από 
29 Απριλίου 1988, διώκονται και τιμωρούνται κατά τις διατάξεις του 
Αγορανομικού Κώδικα. 

Η παρούσα να δημοσιευθεί στην Εφημερίδα της Κυβερνήσέως και να 
ανακοινωθεί στον ημερήσιο Τύπο. 

Αθήνα, 27 Απριλίου 1988 

Ο ΥΠΟΥΡΓΟΣ . 

ΝΙΚ. ΑΚΡΠΊΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





